David Šimek

Mgr. David Šimek (naskiĝis en 1977) estas iama instruisto kaj nuntempa urbestro de Svitavy.

En la Naturscienca fakultato de la Universitato Palacký en Olomouc li finstudis la fakojn geografio, biologio kaj geologio kaj poste en la Filozofia fakultato samloke la fakon Lerneja manaĝerado.

Ekde la jaro 2002 li laboris kiel instruisto kaj ekde 2005 direktoro en la bazlernejo Sokolovská en Svitavy.http://www.zs5.svitavy.cz/historie.php En la posteno de direktoro li restis ĝis 2010, kiam li elektiĝis urbestro de Svitavy.http://svitavsky.denik.cz/zpravy_region/aktualne-david-simek-je-novym-starostou-svitav.html En la baloto li kandidatis kiel senpartiano sur la balotlisto de Sdružení pro město Svitavy (SPMS, Asocio por la urbo Svitavy).. Antaŭe jam ekde la jaro 2006 li estis membro de la urba parlamento.

David Šimek havas du infanojn. http://svitavsky.denik.cz/zpravy_region/starosta-simek-si-pral-pod-stromeckem-autodrahu.html

 Esperanto 
Okaze de la Esperanta Vikimanio okazinta en Svitavy fine de oktobro 2011, David Šimek kiel urbestro akceptis la 27-an de oktobro la partoprenantojn en la urbodomo kaj la 28-an ĉeestis unuan parton de la (plej parte esperantlingva, sed komence kun ĉeĥa interpretado) solena programo omaĝe al la 10-jariĝo de Vikipedio en Esperanto, okazanta kadre de tiu aranĝo. Kadre de sia parolo dum la urbodoma akcepto, li promesis al la partoprenantoj ne ellerni esperanton, sed almenaŭ saluti ilin en esperanto dum la sekva fojo kiam li alparolos esperantistojn.

 Referencoj 

Kategorio:Naskiĝintoj en 1977
Kategorio:Vivantaj homoj
Kategorio:Svitavy
Kategorio:Urbestroj de Ĉeĥio
Kategorio:Viroj